Ֆրեդերիկ Ուոլկեր

Ֆրեդերիկ Ուոլկեր (), բրիտանացի սոցիալ-ռեալիստական ոճի նկարիչ և նկարազարդող։ Ջոն Էվերեթ Միլլեն անվանել է նրան. «Դարի մեծագույն նկարիչ»։

Կյանք և ստեղծագործական ուղի

Վաղ կյանք և կրթություն
Ուոլկերը ծնվել է Լոնդոնի Մերիլեբոն թաղամասի Գրեյթ Թիչֆիլդ փողոց 90 հասցեում։ Ոսկերիչ Վիլյամ Հենրիի և Աննա Ուոլքերի ութ երեխաներից հինգերրորդն էր։ Նա մեծ արժանիքների տեր նկարիչ էր և ցուցադրություններ էր կազմակերպում Գեղարվեստի թագավորական ակադեմիայում (Լոնդոն) և Բրիտանական ինստիտուտում 1782–1802 թվականներին։ Ֆրեդերիկի մայրը զբաղվում էր ասեղնագործությամբ և երբ 1847 թվականին մահացավ Ֆրեդերիկի հայրը, մայրը դարձավ ընտանիքի միակ կերակրողը։

Նա սովորել է տեղի դպրոցում, այնուհետև կրթությունը շարունակել է Քեմդենի Հյուսիսային Լոնդենի Քոլեգիեյթ դպրոցում։ Նա մանկուց է ցուցաբերել նկարչության ոլորտում ունակություններ։ Երիտասարդ տարիքում արտանկարում էր գրիչով և թանաքով։ Նկարում էր նաև Բրիտանական թանգարանում։ 1855–1857 թվականներին Գովեր փողոցում աշխատում էր ճարտարապետական գրասենյակում, բայց թողնում է աշխատանքը և ուսանում է Բրիտանական թանգարանում և Ջեյմս Մավյու Լիի նկարչական դպրոցում։

1858 թվականին նա ուսանում է Գեղարվեստի թագավորական ակադեմիայում (Լոնդոն), այնուհետև որոշ ժամանակ Լամբեթում Ջոզայ Վուդ Վայեմփրի մոր փայտի փորագրություն է սովորում։ Այստեղ նա ծանոթանում է Ջոն Վիլյամ Նորֆի և Ջորջ Փինվելի հետ։ Երկու տարի ուսուցմանը համատեղ ազատ ժամանակ շարունակում էր նկարել և՛ յուղաներկով, և՛ ջրաներկով նկարներ։

Նկարազարդող

1859 թվականին նա անդամակցում է Լենգամ Չեմբրի Նկարիչների միությանը և 1860–1865 թվականներին մեծ հաջողություններ է ունենում սև ու սպիտակ նկարազարդումներով, որոնք արվում էր այնպիսի ամսագրերի համար, ինչպիսիք են  «Քորնհիլը», «Շաբաթը մեկ անգամ», «Լավ խոսքեր», «Լրագիր բոլորի համար», «Ժամանց» և այլն։ Այս ժամանակահատվածում նրա աշխատանքների մեծ մասը քանդակել է Ջոզեֆ Սվեյնը։ Նրան ծանորացնում են գրող Վիլյամ Ֆեքըրեյի հետ, ով Քորնհիլի խմբագիրն էր և Ուոլկերը նկարներ է նկարում նրա «Ֆիլիպի արկածները» գրքի համար, որը հրատարակվում է 1862 թվականին։ Նա նկարազարդել է նաև Թակերեյի անավարտ «Դենիս Դուվալ» վեպը։ Գրքերից որոշ նկարներ հետագայում դարձան կտավներ, ինչպես օրինակ «Ամռան օրեր» կտավը։

Նկարիչ

Ուոլկերը իր առաջին ջրաներկով նկարը, որը կոչվոըմ է «Տարօրինակ դեմքեր», ցուցադրել է 1862 թվականին Նյու Հեյվնի Բրիտանական արվեստի Յեյլ կենտրոնում, իսկ հաջորդ տարի՝ «Ֆիլիպը եկեղեցում» նկարը, որը 1867 թվականին Փարիզի ցուցահանդեսում արժանանում է ոսկե մեդալի։ Նա համագործակցում է Ջրաներկի թագավորական միության հետ  սկսած 1864 թվականից, մինչ կյանքի վերջ։ Նա ընկերությանը անդամակցում է 1864 թվականից։ 1866 թվականին նա արժանանում է RWS-ի, որը գրվում էր նրա անվանից հետո։ 1871 թվականին ընտրվում է «Բելգիայի ջրաներկի միության» անդամ։

Նա իր առաջին յուղանկարը՝ «Կորած արահետը», ցուցադրության է ներկայացնում Գեղարվեստի թագավորական ակադեմիայում (Լոնդոն), այնուհետև «Ուղևորները» (1866, անձնական հավաքածու), «Լողացողները» (1867, Լեդի Լևերի պատկերասրահ), «Թափառաշրջիկները» (1868, Թեյթ պատկերասրահ, Լոնդոն), «Հին դարպասը» (1869, Թեյթ պատկերասրահ, Լոնդոն), «Գութանը» (1870, Թեյթ պատկերասրահ, Լոնդոն), «Ճանապարհի աջ կողմը» (1875, Մելբորնի Վիկտորիայի ազգային պատկերասրահ)։ 1871 թվականին ընտրվում է Թագավորական ակադեմիայի ասոցացիայի (ARA) անդամ  անդամ։

Վերջին տարիներ

Ուոլկերը երբեք չի ամուսնանում և իր ամբողջ կյանքում ապրում է Լոնդոնում իր մոր, եղբոր՝ Ջոնի և քրոջ՝ Ֆեննիի հետ։ 1863 թվականից ապրել է Բեյսուոթերում։ Երկու անգամ այցելել է Փարիզ 1863 և 1867 թվականներին նաև Վենետիկ՝ 1868 և 1870 թվականներին։ Վերջին անգամ նա գնում է Վենետիկ իր ընկերոջ՝ Ուիլյամ Քուիլլեր Օրչարդսոնի հետ։ 1873 թվականին նա մեկնում է Ալժիր, տուբերկուլոզի դեմ բուժվելու նպատակով, սակայն նրա վիճակը ավելի է վատանում և 1875 թվականին մահանում է Շոտլանդիայի Պերֆշիր մարզի Սուրբ Ֆիլանս գյուղում։ Նրան հուղղարկավորում են Կուխամում։

Գրքեր՝ մասամբ նկարազարդված Ուոլկերի կողմից
Ֆեքըրեյ, «Ֆիլիպի արկածները» (Լոնդոն, Սմիֆ, Էլդր ենդ Քո, 1862).
Դելզիլ Ջորջ, «Օրեր շարունակ» (Լոնդոն, Ռութլեջ, 1866).
Բուխանան Ռոբերտ Վիլյամս, «Ճամփեզրի ծաղիկներ»  (Լոնդոն, Ռութլեջ, 1867).
Ֆեքըրեյ, «Դեյվիս Դուվալ»l (Լոնդոն, Սմիֆ, Էլդր ենդ Քո 1867).

Գրականություն 

J. Comyns Carr, Essays on Art (London: Smith, Elder, & Co, 1879), pp. 198–222.
John George Marks, Life and letters of Frederick Walker, A.R.A. (London: Macmillan & Co, 1896).
Claude Phillips, Frederick Walker and his works (London: Seeley & Co, 1897).
Clementina Black, Frederick Walker (London: Duckworth & Co, 1902).
Redgrave, Gilbert Richard. A history of water-colour painting in England (London: Society for Promoting Christian Knowledge, 1905) pp. .
 Donato Esposito, 'Frederick Walker (1840–1875)', in Frederick Walker and the Idyllists (London: Lund Humphries, 2017), pp. 35–59.

Նշումներ

Ծանոթագրություններ

Արտաքին հղումներ 

Fred Walker ARA (Biog at southwilts.com)
Frederic Walker (Art Renewal Center Museum)
Frederic Walker (Victorian web)
Frederic Walker online (artcyclopedia.com)
Walker at the Tate Gallery
Autumn (1865 watercolour at the V & A)
Spring (1865 watercolour at the V & A)
 Profile on Royal Academy of Arts Collections

Բրիտանացի նկարիչներ